CELEX: 62011CA0403
Language: sl
Date: 2012-10-04 00:00:00
Title: Zadeva C-403/11: Sodba Sodišča (šesti senat) z dne 4. oktobra 2012 – Evropska komisija proti Kraljevini Španiji (Neizpolnitev obveznosti države — Direktiva 2000/60/ES — Načrti upravljanja povodij — Objava in sporočitev Komisiji — Obveščanje in posvetovanje z javnostjo — Neobstoj)

24.11.2012   
            
            
               SL
            
            
               Uradni list Evropske unije
            
            
               C 366/15
            
         Sodba Sodišča (šesti senat) z dne 4. oktobra 2012 – Evropska komisija proti Kraljevini Španiji
   (Zadeva C-403/11) (1)
   
   (Neizpolnitev obveznosti države - Direktiva 2000/60/ES - Načrti upravljanja povodij - Objava in sporočitev Komisiji - Obveščanje in posvetovanje z javnostjo - Neobstoj)
   2012/C 366/25
   Jezik postopka: španščina
   
      Stranki
   
   
      Tožeča stranka: Evropska komisija (zastopniki: sprva I. Hadjiyannis in G. Valero Jordana, nato B. Simon, zastopniki)
   
      Tožena stranka: Kraljevina Španija (zastopnik: A. Rubio González, zastopnik)
   
      Predmet
   
   Neizpolnitev obveznosti države – Kršitev členov 13(1), (2), (3) in (6), 14(1)(c) in 15(1) Direktive Evropskega parlamenta in Sveta 2000/60/ES z dne 23. oktobra 2000 o določitvi okvira za ukrepe Skupnosti na področju vodne politike (UL, posebna izdaja v slovenščini, poglavje 15, zvezek 5, str. 275) – Načrti upravljanja povodij – Obveščanje in posvetovanje z javnostjo – Sporočitev teh načrtov upravljanja
   
      Izrek
   
   
               1.
            
            
               Kraljevina Španija s tem, da:
               
                           —
                        
                        
                           do 22. decembra 2009 ni sprejela načrtov upravljanja povodij, razen za območje povodja v Kataloniji, in Evropski komisiji in drugim zadevnim državam članicam do 22. marca 2010 ni sporočila kopij teh načrtov v skladu s členoma 13, od (1) do (3) in (6), ter 15(1) Direktive Evropskega parlamenta in Sveta 2000/60/ES z dne 23. oktobra 2000 o določitvi okvira za ukrepe Skupnosti na področju vodne politike, kakor je bila spremenjena z Direktivo 2008/32/ES Evropskega parlamenta in Sveta z dne 11. marca 2008, in
                        
                     
                           —
                        
                        
                           da do najpozneje 22. decembra 2008 v skladu s členom 14(1)(c) te direktive ni sprožila postopka obveščanja in posvetovanja z javnostjo glede osnutkov načrtov upravljanja povodij, razen v primeru povodij Katalonije, Balearskih otokov, Tenerifov, reke Guadiana, reke Guadalquivir, andaluzijskega sredozemskega povodja, Tinto-Odiel-Piedras, Guadalete-Barbate, Galicija-obala, Miño-Sil, reke Duero, zahodne Kantabrije in vzhodne Kantabrije,
                        
                     ni izpolnila obveznosti, ki jih ima v skladu z navedenimi določbami.
            
         
               2.
            
            
               Kraljevini Španiji se naloži plačilo stroškov.
            
         
      (1)  UL C 290, 1.10.2011.